กฎกระทรวงกฎกระทรวงฉบับที่๒๐ (พ.ศ. ๒๕๓๖)ออกตามความในพระราชบัญญัติเครื่องแบบตำรวจพุทธศักราช๒๔๗๗ (ฉบับที่ ๒)------------ อาศัยอำนาจตามความในมาตรา๕ และมาตรา ๗ แห่งพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒)รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ๑ ให้ยกเลิกความใน (๑) ของข้อ ๒๕แห่งกฎกระทรวง ฉบับที่ ๑๗(พ.ศ. ๒๕๒๕) ออกตามความในพระราชบัญญัติเครื่องแบบตำรวจพุทธศักราช ๒๔๗๗(ฉบับที่ ๒) และให้ใช้ความต่อไปนี้แทน "(๑)หมวกแก๊ปทรงอ่อนพับปีกสีกากี มีปีกโดยรอบพอสมควร ด้านข้างทั้งสองพับขึ้นเล็กน้อยกึ่งกลางด้านหน้าหมวกมีตราหน้าหมวกโลหะสีเงินขนาดใหญ่ดุนเป็นรูปตราแผ่นดิน มีอักษร "พิทักษ์สันติราษฎร์"อยู่ใต้รูปตราแผ่นดิน มีสายรัดคางทำด้วยหนังหรือวัตถุเทียมหนังสีดำติดดุมโลหะสีเงินขนาดเล็กปลายสายข้างละ ๑ ดุม มีผ้าพันหมวกสักหลาดสีเลือดหมูขลิบดำเช่นเดียวกับผ้าพันหมวกตำรวจชายสำหรับตำรวจชั้นสัญญาบัตรหญิงยศพันตำรวจเอกให้มีรูปช่อชัยพฤกษ์ข้างตราหน้าหมวกทั้งสองข้าง ปักด้วยดิ้นเงินหรือทำด้วยวัตถุเทียมดิ้นเงิน ข้างละ ๑ แถว" ข้อ๒ ให้เพิ่มความต่อไปนี้เป็นหมวด ๗ทวิ เครื่องแบบตำรวจม้า ข้อ ๔๖ ทวิ แห่งกฎกระทรวง ฉบับที่ ๑๗ (พ.ศ. ๒๕๒๕)ออกตามความในพระราชบัญญัติเครื่องแบบตำรวจ พุทธศักราช ๒๔๗๗ (ฉบับที่ ๒) "หมวด๗ ทวิ เครื่องแบบตำรวจม้า ---------- ข้อ๔๖ ทวิเครื่องแบบตำรวจม้าซึ่งทำหน้าที่ขี่ม้ามี ๒ ชนิด คือ ก.เครื่องแบบตำรวจม้าใช้ในงานพระราชพิธี มีเครื่องประกอบดังนี้ (๑) หมวกยอดสีขาวด้านหน้าหมวกมีตราแผ่นดิน ยอดหมวกมีพู่สีฟ้าปรกลงมาถึงกึ่งกลางตราแผ่นดิน และมีสายรัดคางโลหะสีเงินแบบสร้อยบิดต่อสร้อยห่วง สำหรับผู้มียศตั้งแต่พลตำรวจตรีขึ้นไปใช้พู่สีทอง (๒) เสื้อนอกคอปิดสีแดงเลือดหมูด้านหน้ามีกระเป๋าบนและล่างอย่างละ ๒ กระเป๋า ที่แนวอกติดดุมโลหะสีเงินขนาดใหญ่ ๕ ดุมแขนเสื้อด้านนอกติดแถบสีเหลืองกว้าง ๐.๓ เซนติเมตร ข้างละ ๒ แถบ และแถบสีฟ้ากว้าง ๒.๘ เซนติเมตรอยู่ระหว่างกลาง ปลอกข้อมือทำด้วยสักหลาดสีดำ โดยรอบมีแถบไหมสีทองที่ปลอกข้อมือด้านนอกใต้แถบทั้ง ๒ ข้าง มีอักษร น. หมายถึงกองบัญชาการตำรวจนครบาลเครื่องหมายอุณาโลม หมายถึง กองบังคับการสายตรวจและปฏิบัติการพิเศษ และอักษร ม. หมายถึงกองกำกับการตำรวจม้า สีทองปักเรียงกันสำหรับผู้มียศตั้งแต่ร้อยตำรวจตรีขึ้นไปมีพู่ไหล่สีเงิน พลตำรวจตรีขึ้นไป พู่ไหล่สีทอง เสื้อนี้ประดับอินทรธนูแข็ง (๓) กางเกงแบบขี่ม้าสีดำติดแถบสีเหลืองกว้าง ๐.๕ เซนติเมตร ๒ แถบ และแถบสีแดงเลือดหมูกว้าง ๓.๕ เซนติเมตร อยู่ระหว่างกลาง (๔)สายยงยศไหมสีเงินคล้องที่ไหล่ซ้าย (๕) เข็มขัดประคดทำด้วยไหมหรือด้ายถัก พื้นสีเลือดหมูกว้าง ๕.๕ เซนติเมตร มีแถบไหมหรือด้ายสีเงินกว้าง ๐.๕ เซนติเมตรขลิบด้านบนและด้านล่าง สำหรับผู้มียศตั้งแต่ร้อยตำรวจตรีขึ้นไปมีแถบไหมหรือด้ายสีดำกว้าง ๐.๕ เซนติเมตร ขลิบด้านบน และด้านล่างติดแถบสีเงินหรือสีขาวกว้าง ๑ เซนติเมตร ๒ แถบ ตรงกลางเข็มขัดขนานไปตามความยาวของสายเข็มขัดเว้นระยะกึ่งกลางระหว่างแถบ ๒.๕ เซนติเมตร โดยรอบมีพู่ทำด้วยไหมสีขาวและไหมสีเลือดหมูกับไหมสีดำสลับกันจำนวน ๒ พู่ ห้อยที่เข็มขัดด้านหลังโดยพู่ทั้งสองห่างกันไม่ต่ำกว่า ๒๐เซนติเมตร สำหรับผู้มียศตั้งแต่พลตำรวจตรีขึ้นไปใช้พู่ทำด้วยไหมสีทอง (๖) คันชีพเป็นแถบสีฟ้า ๒ ข้างกว้าง ๐.๕ เซนติเมตร และแถบสีเหลืองกว้าง ๒.๕ เซนติเมตร อยู่ระหว่างกลางสะพายบ่าซ้ายใต้อินทรธนูเฉียงมาที่เอวขวาให้กระเป๋ากระสุนอยู่กึ่งกลางด้านหลัง ทำด้วยหนังเลี่ยนสีขาวกว้าง ๕เซนติเมตร ที่กระเป๋ากระสุนหนังเลี่ยนสีขาวแบบเหลี่ยมกึ่งกลางฝากระเป๋าติดเครื่องหมายตราแผ่นดินขนาดกลาง (๗) รองเท้าสูงหนังสีดำติดเดือยทำด้วยโลหะสีเงิน (๘) ถุงมือสีขาว เครื่องแบบนี้ให้ประดับเครื่องราชอิสริยาภรณ์ ข.เครื่องแบบตำรวจม้าใช้ในงานสายตรวจม้า มีเครื่องประกอบดังนี้ (๑)หมวกปีกสีกากีมีตราหน้าหมวกเป็นตราแผ่นดินทำด้วยโลหะสีเงิน มีสายรัดคางทำด้วยดิ้นเงินกว้าง ๑ เซนติเมตร (๒) เสื้อนอกคอปิดสีแดงเลือดหมูลักษณะเช่นเดียวกับ ก.(๒) (๓) กางเกงแบบขี่ม้าสีดำลักษณะเช่นเดียวกับ ก.(๓) (๔) เข็มขัดหนังสีดำ ชนิดมีสายโยงกว้าง ๔.๕ เซนติเมตร มีสายโยงผ่านไหล่ขวา ๑ เส้น พร้อมด้วยซองปืนหรือกระบองหัวเข็มขัดทำด้วยโลหะสีเงิน ลักษณะสี่เหลี่ยมผืนผ้าทางตั้ง มีเข็มสำหรับสอดรู ๒ เข็ม (๕) รองเท้าสูงหนังสีดำติดเดือยทำด้วยโลหะสีเงิน (๖) ถุงมือสีขาว เครื่องแบบนี้ให้ประดับแพรแถบแทนเครื่องราชอิสริยาภรณ์และเหรียญตรา" ให้ไว้ณ วันที่ ๑๑ มิถุนายน พ.ศ. ๒๕๓๖ พลเอกชวลิต ยงใจยุทธ รัฐมนตรีว่าการกระทรวงมหาดไทย+----------------------------------------------------------------------------------------------+หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรปรับปรุงการกำหนดเครื่องประกอบของหมวกสำหรับข้าราชการตำรวจหญิงเพื่อให้มีข้อแตกต่างที่แสดงระดับและชั้นยศของข้าราชการตำรวจในทำนองเดียวกับข้าราชการตำรวจชายและสมควรกำหนดให้มีเครื่องแบบพิเศษสำหรับข้าราชการตำรวจซึ่งทำหน้าที่ขี่ม้าในกรณีต้องปฏิบัติหน้าที่ในงานพระราชพิธีและในงานสายตรวจม้า จึงจำเป็นต้องออกกฎกระทรวงนี้[รก.๒๕๓๖/๙๐/๑๑พ/๙ กรกฎาคม ๒๕๓๖] พรพิมล/แก้ไข ๑๒ก.ค ๒๕๔๔